《燕子虚赠李清墨乞予诗试墨作七言谢之》
宋代·洪朋

黟川诸李今寂寞，潞州残圭大不恶。燕侯固穷亦好事，探囊持赠意不薄。

眼明见此陈家玄，径呼毛颖作七言。故知身外俱长物，子墨客卿聊忘年。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。